Ipsa vero die, ob[tulit] domnus Lambertus comes magnificus vel munificus xenia multa, ornamentaque quamplura in diversis speciebus; præter hæc ampla terrarum spatia, multis in locis conjacentia: æcclesiam Sanctæ Mariæ dictam ad Capellam, omniaque ad se pertinentia, terris, utriusque sexus mancipiis, totum ad inquirendum; æcclesiam Sancti Martini in villa Tolon sitam, cum omni potestate, mancipiis, terris, servitiis cunctisque ad se pertinentiis; æcclesiam Sancti Simphoriani in Marliaco dictam, cum cunctis ejus appenditiis, consuetudinibus, mancipiis et terris; castrum de Monte, non procul ab eadem æcclesia situm, (cum) mancipiis, franchisiis, terris, consuetudinibus, debitis omnibusque pertinentiis; æcclesiam Sancti Nicetii, sitam in villa Baronensi, cum omni potestate, terris, franchisiis, mancipiis, servitiis, omnibusque ad se pertinentiis; ex æcclesia Sanctæ Mariæ, quæ dicitur ad Boscum, totam medietatem, omniaque appenditia cunctaque pertinentia; mansum unum in Mota dictum, cum ejus franchisiis et omnibus pertinentiis; alium mansum in Baolio situm, cum mancipiis et omnibus pertinentiis; item alium mansum in Fracto Puteo situm, cum servis et omni integritate; item, in eadem villa, franchisiam de manso Bernardi, cum omni consuetudine; item mansum alterius Bernardi, [cum.........................fran]chisia et consuetudinibus; [................................] in villa nuncupata Plumb [............................] mansum in villa Frasnis, cum [...........................clau]sum vineæ in villa Moncellis, [................................] mansum in villa Marnant, [..................] omnem terram Sancti Johannis, quæ sita [est...........................] ut singulis annis persolvant [..................] monasterii Sancti Johannis; item villam [...................pertine]ntiis; omnem etiam terram quam habere vi[debatur......]ca Cluniacensi, cum mancipiis, vineis, consuetudinibus [........; i]te(m) duos mansos in villa Biciaco, unum quem Raculf[us dedit ei] et alterum qui adhæret ecclæsiæ Sancti Martini superius præ[dictæ, cum] omnibus illorum appenditiis; item largitus est vineas, non ej[usdem] quantitatis, in villa dicta Roserias, cum omni earum integritate, et mansum in quo residet cultor earum, cunctisque pertinentiis. His aliisque multis a karissimo Lamberto, hujus loci post Deum fundatore, concessis, quia non queunt omnia fari, corde mœsto venimus ad finem, qua migravit a sæculo.